**Otvorene prijave za CSR in spotlight: “Spot greener, spot better“**

eSTUDENTov projekt namijenjen promicanju važnosti društveno odgovornog poslovanja, naziva **CSR in spotlight**, održat će se **7. prosinca** na **kampusu Visokog učilišta Algebra** i **9. prosinca** na **Ekonomskom fakultetu Sveučilišta u Zagrebu**. Kroz dva dana radionica i predavanja, projekt će pružiti platformu predstavnicima iz šest poduzeća i jedne registrirane udruge, koji će okupljenim studentima približiti važnost ovog održivog te ekološki i socijalno osviještenog tipa poslovanja.

Ovogodišnji prijatelji projekta koji će ga svojim sudjelovanjem obogatiti su: **Span, HEARTH thinking&doing, Mazars, Rockwool, L'Oreal Adria, Ericsson Nikola Tesla** te udruga **Zasadi stablo, ne budi panj!**

Nastavno na njihova predavanja, održat će se dva kviza i prezentacija članova eSTUDENTovog tima Društveno odgovorno poslovanje (DOP), inače zaduženog za organizaciju spomenutog projekta.

**Prijavi se!**

DOP, kao jedan od najvažnijih koncepata suvremenog poslovanja, ne samo što će se „zadržati“, već će ubrzanim i efikasnim koracima konstantno tražiti načine da se unaprijedi.

Studenti, kao buduća generacija društveno osviještenih zaposlenika, prva znanja o takvom konceptu poslovanja možete dobiti već na ovom projektu. Kroz opuštena predavanja, imat ćete bezbroj prilika da predstavnicima poduzeća **postavite svoja pitanja**, zato se odlučite i **postanite dijelom ovog jedinstvenog projekta!** Sve što trebate učiniti jest prijaviti se putem [**forme**](https://form.jotform.com/223301995023046)najkasnije **do 9. prosinca**.

**Saznaj više!**

Za dodatne informacije o ovom ili brojnim drugim projektima Udruge, pratite našu [**web stranicu**](https://www.estudent.hr/) ili profile na društvenim mrežama. *Scrollati* kroz naše objave možete na [**Facebooku**](https://www.facebook.com/eSTUDENT.hr?_rdc=1&_rdr), [**Instagramu**](https://www.instagram.com/estudent_hr/)i [**LinkedInu**](https://www.linkedin.com/company/estudent), a kako biste uvijek bili u tijeku s onime što vam pripremamo, pretplatiti se možete i na eSTUDENTov [**newsletter**](https://estudent.us2.list-manage.com/subscribe/post?u=112b37afcb70afdc643ad4807&id=c115106096).